Jan 10,2018
'దేనా రిటైల్‌ లోన్‌ కార్నివల్‌' పొడిగింపు..
నవతెలంగాణ, బిజినెస్‌ డెస్క్‌: ప్రభుత్వ రంగంలోని దేనా బ్యాంకు 'దేనా రిటైల్‌ లోన్‌ కార్నివల్‌'ను పొడిగించినట్టు మంగళవారం ఒక ప్రకటనలో పేర్కొంది. ఈ గడువు తేదీని 28 ఫిబ్రవరి 2018 వరకు పెంచినట్టు బ్యాంకు తెలిపింది. ఇందులో భాగంగా చౌక ధరలకే గృహ, వాహన రుణాలను దేనా బ్యాంకు అందించనుంది. వీటిలో గృహ రుణాలకు రూ.75 లక్షల వరకు 8.35శాతం వార్షిక వడ్డీ రేటు (మహిళలకు 8.25శాతం)ను వర్తింపజేయనుంది. కార్ల రుణాలను 9శాతానికి (మహిళ రుణగ్రహీతలకు 8.90శాతం) అందించనున్నట్టు తెలిపింది. కాగా ఈ రుణాలపై ప్రాసెసింగ్‌, డాక్యుమెంటేషన్‌ ఫీజును వసూలు చేయట్లేదని పేర్కొంది. ఈ రుణాల కోసం కస్టమర్లు దేనా బ్యాంక్‌కు చెందిన ఏదైనా బ్రాంచిని సంప్రదించవచ్చునని తెలిపింది.
మీ స్నేహితులకు రికమెండ్ చెయ్యండి